《次韵何叔信雪夜》
宋代·赵蕃

夏日苦炎热，秋风洒静便。
一年还欲尽，万事不如前。
触目长昏还，忧心抵瘴烟。
诗人呈养鬼，烈士怅飞鸢。
本意多閒暇，何为亦纠缠。
阴风听门壮，积雪见山巅。
蜡屐遥思著，荷衣猛欲牵。
当君开卷读，是我枕书眠。
酬唱何寥落，乖违易岁年。
亦为当有赋，枉赠忽同然。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。